મંદિરમાં આતશબાજી વખતે ફટાકડાના સ્ટોરમાં આગ લાગતાં ૧૨૩નાં મોત થયાં હતાં. તેમજ ૪૦૦થી વધુ લોકોને ઈજા થઈ હતી. આ ઘટના બાદ આજે કેટલાક પરિવારના સભ્યો ઘરમાં વાસણ પડે તો તેના અવાજથી ચીસાચીસ કરી રડવા લાગે છે. તેમની આસપાસ જો ગાડીની લાઈટ પડે અથવા કોઈ અવાજ આવે તો ગભરાઈ જાય છે. આગથી ગભરાઈ ગયેલા આ પરિવારના સભ્યોની હાલત એટલી ગંભીર છે કે તેમના માટે સાઈકિયાટ્રીસ્ટની એક ટીમ આ વિસ્તારમાં ગોઠવી દેવામાં આવી છે. કોલ્લમ ડિસ્ટ્રિકના સાઈકિયાટ્રીસ્ટ ડિપાર્ટમેન્ટના વડા ડો. રમેશ ચંદ્રન પાસે ૪૧ એવા પરિવારની યાદી છે કે જેમને સતત પાગલપણાની સારવારની કાઉન્સેલિંગ થઈ રહી છે.